AJAVAATLEJAD Amir Tsarfati ja Jonathan Hessen
Shalom! Olen Jonathan Hessen. Tere tulemast Ajavaatlejate saatesse!
USAst ühineb minuga sõber ja vend Kristuses
ning saate teine juht Amir Tsarfati ühendusest Behold Israel.
Kuidas läheb? - Shalom! Hästi, tänan küsimast.
Tänu Jumalale! Alustame palvega.
Sukeldume seejärel Issanda Sõnasse.
Jätkame, nagu ehk mäletate varasemast saatest,
erinevate perspektiividega aktuaalse olukorra suhtes.
Uurime praeguseid arenguid Piibli perspektiivist.
Kas palvetad?
Isa, aitäh, et oled alfa ja oomega,
algus ja lõpp.
Maailmas pole midagi, mis juhtuks ilma, et Sina teaksid,
suudaksid kontrollida või näeksid.
Isa, teame, et on asju, mida Sina lubad
teatud põhjuse ja hetke jaoks.
Anna meile edaspidigi päästelootust
ja rikkalikku lohutust, mida hädasti vajame,
et võiksime sellega ka teisi trööstida.
Aitäh, et teame lõppu,
sest oled seda rääkinud juba algusest peale.
Teame, et Sina valitsed kõike.
Täname ja õnnistame Sind.
Toogu saade au ja kiitust sinu nimele.
Palume seda Jeesuse nimel, aamen. - Aamen.
Enne kui asume tänase Psalmi juurde,
meenutan, et see on 2-osalise saate teine osa.
Kui sa esimest osa ei näinud, vaata ka seda,
et saaksid tervikpildi selle kohta,
millest oleme juba rääkinud.
See on järg eelmisele osale.
Enne kui saadet lindistama hakkasime, soovitasid Psalmi 2.
Loe sina heebrea keeles ja mina loen seejärel inglise keeles.
Selge. Psalm 2.
"Miks paganad möllavad ja rahvad mõtlevad tühja?
Ilmamaa kuningad astuvad esile ja vürstid peavad üheskoos nõu
Issanda ja tema võitud mehe vastu:
'Kiskugem katki nende ahelad ja visakem enestelt ära nende köied!'
Kes taevas istub, naerab; Issand pilkab neid.
Oma vihas ta kõneleb siis nendega ja oma raevus ta teeb neile hirmu:
'Aga mina olen seadnud oma kuninga Siionile, oma pühale mäele.'
'Ma annan teada Issanda otsuse; tema ütles minule:
Sina oled mu Poeg, täna ma sünnitasin sinu.
Küsi minult, ja ma annan paganad su pärandiks
ning ilmamaa otsad su omandiks. Sa peksad nad puruks raudkepiga,
sa lööd nad katki nagu potissepa tehtud astjad.'
Niisiis, teie, kuningad, saage mõistlikuks!
Teie, ilmamaa kohtumõistjad, laske endid noomida!
Teenige Issandat kartusega ja ilutsege värisemisega!
Andke suud Pojale, et ta ei vihastaks ja teie ei hukkuks oma teel;
sest tema viha süttib pea!
Õndsad on kõik, kes tema juures pelgupaika otsivad."
Aamen ja aamen. - Wow!
Võimas. - Nii see on.
"Miks paganad möllavad ja rahvad mõtlevad tühja?
Ilmamaa kuningad astuvad esile ja vürstid peavad üheskoos nõu
Jehoova ja tema Võitu vastu:
'Kiskugem katki nende ahelad ja visakem enestelt ära nende köied!'
Kes taevas istub, naerab; Issand irvitab neid!
Oma vihas ta kõneleb siis nendega ja oma raevus ta teeb neile hirmu:
'Aga mina olen seadnud oma kuninga Siionile, oma pühale mäele!'
'Ma annan teada Jehoova otsuse; ta ütles minule:
sina oled mu Poeg, täna ma sünnitasin sind!
Küsi minult, ja ma annan paganad su pärandiks
ning ilmamaa otsad su omandiks!
Sa peksad nad puruks raudkepiga,
sa lööd nad katki nagu potissepa tehtud astjad!'
Niisiis, te kuningad, saage mõistlikuks!
Te ilmamaa kohtumõistjad, laske endid noomida!
Teenige Jehoovat kartusega ja ilutsege värisemisega!
Andke suud Pojale, et ta ei vihastuks ja teie ei hukkuks oma teel;
sest tema viha süttib pea!
Õndsad on kõik, kes tema juures pelgupaika otsivad."
Aamen. - Kas me pole õnnistatud?
Kui see pole messiaanlik psalm, siis ma ei tea, mis on.
Siin näeb peale Jumala plaani
ka Jeesust ennast rääkimas.
Ta ütleb: "[Issand] ütles minule:
Sina oled mu Poeg, täna ma sünnitasin sinu."
Teame Uuest Testamendist, kuidas need sõnad teostusid.
Näeme, et Jumala vastus inimkonna mässule on Messias.
Teame, et Jumal hakkab valitsema.
Taanieli 7, Ilmutuse 4-5 - Tema saab valitsema.
On parem seda mõista ja Temale kuuluda,
või saad karmi kohtuotsuse.
Võtan teise vaatenurga.
Kui õndsad on kõik, kes Temas pelgupaika otsivad! - Aamen.
Kiitus Jumalale!
Viimati rääkisime paljudest asjadest.
Ma pole unustanud Habakuki 3. peatüki salme 2-6. Jõuame sinna.
Rääkisime sellest,
et USA kaotas Afganistanist taandudes,
taganedes, lahkudes, mis terminit keegi kasutada soovib.
Kuid põhimõtteliselt USA lahkus, et suunata oma ressursid ümber
suurvõimuvõitluseks Hiinaga.
Eelkõige Piibli perspektiivist luuakse mitmeid koalitsioone
ja maailmas toimub mitmeid asju, muuhulgas ka
Iisraeli strateegilise seljatoe võimukoridorides.
Heebreakeelne sõjaline termin on mish'enet ha'astrategit.
See ei johtu USA vägevast jõust,
kaitseõududest ja sooritusvõimest, vaid sellest,
et Ameerika rahvas on väsinud sõdimisest.
Rahvas peegeldab valitsust.
See ei tähenda, et kallid vennad-õed USAs
ei mõistaks Ameerika kaitsmise vältimatust.
Aga põhimõtteliselt tõlgendatakse seda Lähis-Idas nii,
et mõned riigid vaatavad USAd ja peavad seda naeruväärseks.
Nad teevad, mida tahavad, sest ei usu,
et USA valitsusel on poliitilist kapitali või tahet
või partner- või liitlasmaade toetust
taas üheks konfliktiks Lähis-Idas.
Teeme ühe asja selgeks.
Ma ei usu, et oleks ühtki ameeriklast,
kelle jaoks taandumisotsus oleks probleem olnud.
Ka USA eelmine president Trump tegi selgeks,
et Afganistanist tuleb lahkuda.
Raiskame asjata aega, raha ja ressursse.
Taliban ja Afganistani valitsus peavad lihtsalt õppima kõrvuti elama.
Ma ei räägi praegu sellest. - Asi on selles, kuidas see juhtus.
Täpselt. Kui president ütleb paar nädalat varem televisioonis:
"Lahkume 31. augustiks
ja oleme täiesti veendunud,
et Afganistani armee on piisavalt treenitud, varustatud ja rahastatud,
et Talibanile vastu panna.
Möödus vaid kaks tundi, kui kõik nägid, et asi oli vastupidi.
Selles on probleem. Probleemiks oli ülbus, millega asjadega tegeleti.
See viis äkilise kollapsini vaid mõne tunni ja päevaga,
mis üllatas kohapeal kõiki.
See viis alandusest alandusse.
Seda öelnud, teen veel kord väga selgeks,
et minu meelest on USA relvajõud äärmiselt tugevad
ja Ameerika on endiselt maailma suurim sõjaline jõud.
Kuid usun, et Lähis-Idas on mulje see,
mis mõjutab otsustamist praegu, nagu on olnud ka kogu ajaloo vältel.
Hetkel peetakse Ameerikat nõrgaks,
sest ta ei suutnud isegi-- Mõelge sellele!
USA president ütles Iisraeli peaministrile
viimase hiljutisel Washingtoni-visiidil:
"Teen kindlaks, et Iraan ei saa tuumarelva."
Paar päeva varem oli ta lubanud tagada,
et Taliban ei valluta Afganistani. Ja kuidas läks?
Kuidas saab keegi neid sõnu usaldada?
Kuid samal ajal--
Oleme iisraellastena kogenud mitmeid taandumisi.
Taandumised ei näe kunagi väljastpoolt head välja.
Taandumine kuskilt pole kuigi triumfeeriv pilt. - Ei ole.
Käesoleval kuul oli meil külas
Amir Oreni juhitud saates "Valvurid räägivad"
Iisraeli endine peaminister,
kaitsejõudude ülem ja kaitseminister Ehud Barak.
Baraki ametiajal taandus Iisrael 2000. a Liibanonist.
Toona-- Ja võrdlen seda praeguste sündmustega.
Palestiinlased tõlgendasid Iisraeli toona valesti,
ja pidasid teda nõrgaks.
Nii käivitasid nad sõja Iisraeli vastu,
käivitades Jeruusalemmas džihaadi. Ja mis juhtus? Nad hävitati.
Nad hävitati, kuid siiski toimus sõda.
Ma ei ütle, et lõpuks keegi siin kaotab.
Ütlen vaid, et see on ajendiks sõjale.
Ja see on piibellik seisukoht, kuhu püüan meid juhtida.
Lähis-Idas terendab sõda.
See on piibellik sõda. Hesekiel kirjutas sellest.
Kas Venemaa, Iraan ja Türgi väljuvad sõjast võitjaina? Ei.
Issand hävitab nad.
Kuid nad tunnevad end piisavalt tugevalt, et sõda alustada.
Sinu esitatud võrdlus on täiuslik,
sest mulje viis sõjani.
Lõpuks palestiinlased kaotasid.
Kuid nad olid nii veendunud Iisraeli nõrkuses,
et alustasid sõda.
See on mõte, mida edastada tahan.
Ameerikat peetakse nõrgaks.
Selle tulemusel on tekkinud mulje, et Ameerika liitlased
toetuvad murtud pilliroole, nagu Piibel ütleb.
See on huvitav, sest kohtumisel
Iisraeli praeguse peaministri Naftali Bennetti
ja USA presidendi Joe Bideni vahel
püüdis Bennett julgustada nende vestlusel
USA presidenti, öeldes:
"Me ei taha teie sõdureid Iisraeli maapinnale. Sõdime ise oma sõjas."
Ehk: "Isegi kui tekib konflikt, jääge Ameerikasse.
Ärge tulge meile appi. Andke vaid tööriistad, millega hakkama saada."
Teame mõlemad üht asja, ja olgem realistlikud.
See, mida Iisrael tegi Bagdadis Osiraki tuumareaktoriga,
poleks võimalik tänapäevases olukorras Iraanis.
Meil oli rünnaku teinud isik äsja külas saates "Valvurid kõnelevad".
Püüan öelda, et iraanlased on kiired õppima
Iisraeli varasematest tegudest.
Iisraelil on võimatu
hävitada Iraani tuumaprogrammi ilma Ameerikata. Punkt.
Kes arvab, et see on võimalik ilma Ameerikata, see eksib.
Miks? Sest Ameerika on ainus riik maailmas,
kelle võimed ja jõud suudavad hävitada midagi sellist,
mis on laiali levitatud ja asub sügaval maa all.
Iisraeli võib ju üritada, kui tahab, aga koostöös USAga.
Bennett ütles põhimõtteliselt, et me ei palu Ameerikat appi.
Aga tegelikkuses ei suuda Iisrael hävitada Iraani tuumaprogrammi
ilma Ameerikata. Kõik teavad seda.
Sellega püüan öelda, et-- Ja naaseme Piibli tervik--
Ma pole sinuga nõus.
Mul pole kõike klassifitseeritud infot,
ja ma ei tahakski seda omada.
Aga mul on siiski otsest infot selle kohta,
et Iisraelil on vahendid väljakutse kõrvaldamiseks
vähemalt mõneks ajaks,
kuid operatsioon võtaks kaks-kolm nädalat.
See tähendab, et kui tahetakse rünnata Iraani tuumarajatisi,
nii et Iraani tuumaprogrammi suudetakse pöördumatult pidurdada
ehk Iraan peaks algusest alustama, võtaks see 2-3 nädalat
ja käivitas regioonis ennenägematu sõja.
Me ei pea kõige suhtes ühel nõul olema.
Teades Iraani tuumaprogrammi kohta, mida tean,
ei usu ma, et suudaksime seda üksi, kuid võin öelda,
et sõltumata sellest, kuidas lood on,
peetakse Iisraeli nõrgaks
Ameerika näilise nõrkuse tõttu.
See käivitab lõpuks sõja.
Ja pea meeles, mida Piibel räägib Hesekieli raamatus.
Asi pole selles, et Iisrael tegi midagi kellelegi.
Kes juhib rünnakut? Venemaa, kes tuleb kaugelt põhjast.
Jumal paneb talle konksu suhu ja veab ta siia.
Nii et asi pole selles, et--
Piibli binoklist vaadates
uuriksin eelkõige Damaskust.
Teame Sakarja raamatust, et Damaskus hävineb.
See lakkab olemast linn.
Damaskuse langemine
on kõigile mängijaile piisav põhjus Israeli ründamiseks.
Mõtle. Nad kõik osalevad mingil moel Süürias.
Mina saan sellest nii aru. Ma ei tea. Ma pole prohvet.
Ma ei tea, kes ründab keda ja millal.
Tean vaid, et põhjast tuleb Venemaa juhitud koalitsioon,
kellega ühinevad Pärsia ehk Iraan
ning Gomeri ja Toogarma hõim ehk Türgi.
Nad kasutavad ka oma Liibüa ja Sudaani käepikendusi.
Piibel räägib Etioopiast, kuid Kuus viitab heebrea keeles
pigem tänasele Sudaanile.
Tahan sellega öelda, et Iisraeli rünnatakse.
Ja lõppude lõpuks ei võida sõda Iisraeli Kaitsejõud.
Selle võidab Jumal,
kes sekkub üleloomulikult olukorda
ja tekitab vaenlastele täieliku kaotuse.
Nii olen otsekui pealtvaataja.
Jälgin, mida Piibel räägib ja mis mu ümber toimub.
Ja maade vahel võib tõesti olla koalitsioone moodustumas
ja võib juhtuda mitmeid asju.
Kuid lõppude lõpuks keskendub Piibli prohveteering vaid sellele,
mida need riigid teevad Iisraeli rahva ja maaga.
Sellele kinnitan oma põhitähelepanu. Afganistani peatükk--
Ja USA peaks muide lahkuma Iraagist 31. detsembriks.
Vähemalt nii on ta öelnud ja seda ootavad ka iraaklased.
Jumal üksi teab, kas see läheb nii. Ise tean vaid seda,
et ameeriklastelt oodatakse Lähis-Idast veel suuremat lahkumist.
Mida rohkem selliseid asju toimub,
kuigi Iraak on teine asi. Aga mida rohkem selliseid asju toimub,
seda rohkem on Iisrael omapead.
Ja kui Iisrael on omapead,
hiilivad hiired urgudest välja. Seda saame näha selles,
kuidas palestiinlased tunnetavad varasemast üha rohkem oma jõudu.
Seda kuuleb sellest, kuidas räägivad Hezbollah ja Iraan.
Võime näha, et retoorika on viimastel kuudel muutunud.
Ja võin öelda vaid seda, et tänan Issandat selle eest,
et Tema sekkub olukorda
ja õnneks nad kukutatakse.
Aga see ei juhtu tänu Iisraeli Kaitsejõudude,
vaid tänu Iisraeli Jumala väele.
Lisan, et liiv liigub
ja liiv on põletavalt tuline. See on kindel.
Saateaega on järel veel ca seitse minutit.
Küsin veel Habakuki kohta.
Ma ei tea, kuidas seda inglise keeles öeldakse.
Inglise keeles on see Ha'bakuk.
Meie ütleme Haba'kuk.
Peatükk 3, salmid 2-6. Lugege koos meiega.
Kas tahad, et loen selle ette?
Võin lugeda heebrea keeles. - Kuidas soovid.
Salmid 2-6.
"Issand, ma olen kuulnud su sõnumit, ma kardan su tegu, Issand.
Aga lase see ligemail aastail sündida,
tee see ligemail aastail teoks ja mõtle oma vihas halastusele!
Jumal tuleb Teemanist, püha Paarani mäelt! Sela.
Tema aulikkus katab taevaid ja maa on täis tema kiitust.
Tema all on nagu valguse sära, tema kõrval on kiired,
seal on ta võimsuse loor.
Tema ees käib katk ja tema kannul tuleb taud.
Tema seisab ja mõõdab maad,
tema vaatab ja paneb rahvad võpatama.
Purunevad igavesed mäed, vajuvad ürgsed künkad.
Tema teed on igavesed." - Aamen.
Habakuk 3:2: "Jehoova, ma olen kuulnud su sõnumit,
ma olen näinud su tegu, Jehoova!
Ligemail aastail lase see sündida, ligemail aastail ilmuta!
Vihas mõtle halastusele!
Jumal tuleb Teemanist, Püha Paarani mäelt! Sela!
Tema aulikkus katab taevaid ja maa on täis tema kiitust!
Tema all on nagu valguse sära, tema kõrval on kiired,
seal on ta võimsuse loor!
Tema ees käib katk ja tema kannul tuleb taud!
Tema seisab ja mõõdab maad,
tema vaatab ja paneb rahvad võpatama!
Purunevad igavesed mäed,
vajuvad ürgsed künkad, tema igavesed teed!"
Esmalt nimi Teeman.
Heebrea keeles tähendab 'Teeman' Jeemenit.
Ma ei tea, miks seda pole tõlgitud Jeemeniks,
kuid jätame selle tõlkijate seletada.
Mida see kirjakoht sulle räägib?
Prohvetite raamatutes
on alati kaks paralleelset tähendust.
Esmalt räägivad need sündmustest prohveti eluajal.
Teiseks räägivad need tulevikust,
sellest, mida Jumal teeb oma rahva seas.
Sama oli ka prohvet Joeliga.
Joel rääkis sündmustest, mida nähakse tema ajal,
kuid ta prohveteeris ka asju,
mis toimuvad 7-aastase viletsuse ajal.
Neis on alati kaks tähendust kõrvuti.
Sama ka siin. Habakuk räägib asjadest,
mis juhtusid tollal Juudale.
Aga kui hoolikalt lugeda,
märkab eriti salmis 2,
et seal öeldakse: "Issand, ma olen kuulnud su sõnumit,
ma kardan su tegu, Issand. Aga lase see ligemail aastail sündida,
tee see ligemail aastail teoks ja mõtle oma vihas halastusele!"
Need on imelised asjad.
Võib selgelt näha, et Jumal ei räägi vaid oma tegudest Iisraeli seas,
vaid ka oma koguduses, oma kirikus,
ja muidugi ka individuaalsetes usklikes.
Jumala teod ei lõpe kunagi.
Ta teeb alati tööd. Näeme selle kaudu kogu Piiblit.
Jumal pole selline, et teeks midagi minevikus
ja nüüd meie vaid loeme selle kohta. Meie Jumal on elav.
Ta tegeleb meiega iga päev, pidevalt.
See pole mingi üksikjuhtum minevikust.
Seepärast polnud Jumalal, muide, probleem anda meile--
27,8 protsenti Piiblist käsitleb tuleviku sündmusi.
Jumal ütleb: "Mina olen Jumal. Minu sarnast pole.
Ilmutan algusest peale, mis tuleb,
ammustest aegadest ette asju, mida pole veel toimunud."
Ta teeb seda, kuna tegutseb endiselt ja teab, mis saab sündima.
Võime näha selgelt,
et Ta tuleb alati sealt, kust ei oodata.
Rääkisime sellest varem.
Kas ootaksid, et Jumal tuleks kõikidest kohtadest just Jeemenist?
Kuid selles asi ongi. Ta on universumi Jumal.
Kui arvata, et Jeemen on kõrb, kus Jumalat pole,
siis kas teate, et Ta on ka seal. Ta võib tulla isegi sealt.
Näeme siin selgelt Jumala suveräänsust.
See on kaunis kirjakoht Habakukis.
See on muide palve. Habakuki palve.
See pole lihtsalt piiblitekst. See on palve.
Vahepealkiri on: Tfilat Habakuk ehk Habakuki palve.
Täpselt. See on Habakuki palve.
Võime selgelt näha, et palves räägib Habakuk
Jumala majesteetlikkusest, suurusest,
ja sellest, et Jumal on kõikjal kohal.
See on kaunis. Võiksin rääkida paljudest sellega seotud salmidest
Vanas ja Uues Testamendis väga pikalt.
Kõike, mida Habakuk palvetab, võib leida ka mujalt Piiblist.
Kahjuks on saateaega järel vaid pool minutit,
nii et jätame need salmid järgmiseks korraks.
Amir, aitäh, et valgustasid meid Jumala Sõnast.
Tema Sõna püsib igavesti.
Oma Sõna kaudu valmistab Ta meid tulevasteks aegadeks.
Seepärast peame Teda selle eest tänama
ja ülistama Teda selle eest, et Ta on hea Isa. - Aamen.
Aitäh ja turvalist reisi!
Loodetavasti kohtume peagi Jeruusalemmas!
Aitäh, head vaatajad! Järgmise korrani! Shalom!
Tõlge: Monika Jaaguri